open-index/open-wikipedia-markdown huggingface dataset:
Halovo

**Halovo** je naseljeno mesto grada Zaječara u Zaječarskom okrugu. Prema popisu iz 2002. bilo je 856 stanovnika (prema popisu iz 1991. bilo je 1141 stanovnika).

## Geografija
Smešteno je 13&nbsp;km severoistočno od grada Zaječara, a na samoj granici sa Bugarskom. Selo je zbijenog tipa. Kroz selo teče potočić zvani Seoski potok, koji zajedno sa svojim sporednim krakom deli selo na 3 dela (male). To su: prva mala (na severnoj strani), druga mala (u sredini) i treća mala (na južnoj strani).

## Historija

Priča se da su preci današnjih Halovljana došli u ovaj kraj krajem XVII veka, iz Rumunije. Doselilo se nekoliko mnogočlanih porodica, koje su podigle naselje sa desne strane Timoka, na mestu zvanom Manastirište. Tu su meštani dosta stradali od malarije, jer su okolne baruštine bile pune komaraca, pa su stoga meštani pobegli na brdo *Čuka*, pored turskih kula i tu formitali novo naselje, današnje Halovo. Niko od meštana ne zna pouzdano odakle ovo ime selu. Postoje dve priče (verzije) o tome. Po jednoj verziji, pošto je u to vreme vladala bolest *Čuma* ili kako su je u seluzvali *Ala* selo je dobilo ime Alovo. Prema drugoj verziji, čovek koji je bio na čelu tadašnje uprave, bio je izrazito snažan i krupan, te su ga meštani zvali *Ala* i po njemu kasnije naselje dobilo ime Alovo. Naselje struju dobija u drugoj polovini 50-ih godina XX veka. Na mestu zvanom Četate (što na srpskom znači Utvrđenje), jugozapadno od sela, postoje ostaci nekog gradića iz doba Rimljana. Pored zidina, tu se nalazi i šljaka od topljene rude. Kod meštana je živela priča kako je to nekada bila bogata naseobina i kako je njeno ljudstvo bilo napadnuto od strane nekog naroda sa istoka, a kada je neprijatelj zauzeo sva brda unaokolo, oni su se jedne noći neosetno izvukli i pobegli kroz klisuru zvanu Beliki potok. Na nekih 500m severno od sela nalazilo se nekada čerkesko selo koje se po odlasku Turaka raselilo, a na nekih 700m južno od sela opet čerkesko selo čije je stanovništvo po odlasku Turaka prešlo u Halovo. Oba ta mesta se danas zovu Selište.

## Kultura
Danas u Halovu ima oko 250 domaćinstava. Ljudi se pretežno bave poljoprivredom, stočarstvom i ratarstvom. Veliki broj meštana je na privremenom radu u inostranstvu. Ima dosta dece i omladine. Do pre par godina u selu je postojao fudbalsi klub *Graničar*. Selo ima kulturno-umetničko društvo *Graničar-Halovo*. Od kulturno-obrazovnih zgrada, u selu postoje dom kulture, ambulanta, crkva (podignuta 1906. godine) i školska zgrada (koja je sagrađena 1920. godine). U njoj pohađaju nastavu deca predškolskog uzrasta, kao i učenici od I do IV razreda. U centru sela se nalazi i spomenik borcima palim u Drugom svetskom ratu.

## Demografija
U naselju Halovo živi 724 punoletna stanovnika, a prosečna starost stanovništva iznosi 47,9 godina (45,3 kod muškaraca i 50,6 kod žena). U naselju ima 241 domaćinstvo, a prosečan broj članova po domaćinstvu je 3,55.

Ovo naselje je u uglavnom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Ljuberađa

**Ljuberađa** je naselje u Srbiji u opštini Babušnica u Pirotskom okrugu. Prema popisu iz 2002. bilo je 287 stanovnika (prema popisu iz 1991. bilo je 368 stanovnika).

Na samom ulazu u selo se nalazi Komaričko vrelo - skup izvora koji se većim delom koriste za dobijanje pijaće vode za regionalni vodovod (Babušnica - Niš). U selu se nalazi i osnovna škola „Svetozar Marković“ i crkva Svetog Ilije.

Na dan Svetog Ilije, 2. avgusta, se u selu održavaju vašar, turnir u malom fudbalu i festival „Komaričke večeri“.

## Položaj

Selo se nalazi 6 kilometara jugozapadno od Babušnice.

Kroz naselje prolazi put Pirot - Babušnica - Vlasotince - Leskovac i protiče reka Lužnica. U skoro samom centru sela se reka Murgovica uliva u reku Lužnicu.

## Historija
Ljuberađa se prvi put spominje u zvaničnim spisima 1878. godine kada postaje sedište Ljuberaždanske opštine, a varošicom je proglašena 1927. godine. Do 1941. godine bila je najveći ekonomski i uslužni centar Lužnice. Nakon Drugog svetskog rata sedište opštine postaje Babušnica. Tokom druge polovine prošlog veka broj stanovnika sela je u stalnom opadanju.

## Zanimljivosti

U vreme kad je Ljuberađa bila opštinsko mesto i neposredno posle rata u naselju je bio veliki broj: vodenica, lokala i zanatskih radnji. U to vreme pijačni dan je bio sreda i tada bi u selo dolazilo mnogo ljudi iz okolnih sela.

Za vašar "Svetog Iliju" je bilo jedno od najvećih okupljanja ljudi iz okoline i tada se mnogo pazarilo i veselilo.

## Demografija
U naselju Ljuberađa živi 253 punoletna stanovnika, a prosečna starost stanovništva iznosi 52,5 godina (50,1 kod muškaraca i 54,8 kod žena). U naselju ima 122 domaćinstva, a prosečan broj članova po domaćinstvu je 2,35.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Povezano
* Opština Babušnica
* Lužnica (reka)
* Lužnica (oblast)

## Reference

## Literatura
* Dragan Todorović - Lužnica geografski prikaz, Vranje, 2002.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Zvezdara

**Zvezdara** se može odnositi na:

* Zvezdara (šuma) u Beogradu, dobila ime po opservatoriju.
* Gradska opština Zvezdara, administrativna jedinica grada Beograda
* Zvezdara (Beograd), gradsko naselje u gradskoj opštini Zvezdara u gradu Beogradu
* Zvezdara (TV serija), Dragoslava Lazića
* Zvezdara teatar, beogradsko pozorište
Jasenov Del

**Jasenov Del** () je naselje u Srbiji u opštini Babušnica u Pirotskom okrugu. Prema popisu iz 2002. bilo je 198 stanovnika (prema popisu iz 1991. bilo je 310 stanovnika).

## Demografija
U naselju Jasenov Del živi 181 punoletni stanovnik, a prosečna starost stanovništva iznosi 52,2 godina (49,4 kod muškaraca i 54,9 kod žena). U naselju ima 86 domaćinstava, a prosečan broj članova po domaćinstvu je 2,30.

Ovo naselje je većinom naseljeno Bugarima (prema popisu iz 2002. godine), a u posleratnom periodu konstantno opada broj stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Banski Dol

**Banski Dol** () je naselje u Srbiji u opštini Dimitrovgrad u Pirotskom okrugu. Prema popisu iz 2002. bilo je 19 stanovnika (prema popisu iz 1991. bilo je 45 stanovnika). Do 2008. godine ime naselja je bilo *Banjski Dol*.

## Demografija
U naselju Banski Dol živi 19 punoletnih stanovnika, a prosečna starost stanovništva iznosi 69,5 godina (68,9 kod muškaraca i 70,1 kod žena). U naselju ima 11 domaćinstava, a prosečan broj članova po domaćinstvu je 1,73.

Stanovništvo u ovom naselju veoma je nehomogeno, a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)
Cerovica (Sokobanja)

**Cerovica** je naselje u Srbiji u opštini Sokobanja u Zaječarskom okrugu. Prema popisu iz 2002. bilo je 54 stanovnika (prema popisu iz 1991. bilo je 79 stanovnika).

## Demografija
U naselju Cerovica živi 51 punoletni stanovnik, a prosečna starost stanovništva iznosi 62,8 godina (59,8 kod muškaraca i 65,5 kod žena). U naselju ima 26 domaćinstava, a prosečan broj članova po domaćinstvu je 2,08.

Ovo naselje je u potpunosti naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Plan naselja na mapi (Mapquest)
Rtanj (Boljevac)

**Rtanj** je naselje u Srbiji u opštini Boljevac u Zaječarskom okrugu. Prema popisu iz 2002. bilo je 182 stanovnika (prema popisu iz 1991. bilo je 200 stanovnika). Reč je o nekadašnjoj rudarskoj koliniji u kojoj su živeli radnici obližnjeg rudnika, smeštenog na obroncima istoimene planine.

## Demografija
U naselju Rtanj živi 142 punoletna stanovnika, a prosečna starost stanovništva iznosi 44,5 godina (43,0 kod muškaraca i 45,8 kod žena). U naselju ima 94 domaćinstva, a prosečan broj članova po domaćinstvu je 1,94.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze
Salaš (Zaječar)

**Salaš** je naseljeno mesto grada Zaječara u Zaječarskom okrugu. Prema popisu iz 2002. bilo je 962 stanovnika (prema popisu iz 1991. bilo je 1122 stanovnika). Do 1965, godine je ovo naselje sedište **Opštine Salaš** koju su činila naseljena mesta: Brusnik, Velika Jasikova, Glogovica, Dubočane, Jelašnica, Klenovac, Koprivnica, Mala Jasikova, Metriš, Salaš, Tabakovac, Čokonjar (sva sada u opštini Zaječar), Popovica, Sikole i Trnjane (sada u opštini Negotin).

## Demografija
U naselju Salaš živi 774 punoletna stanovnika, a prosečna starost stanovništva iznosi 43,7 godina (42,7 kod muškaraca i 44,7 kod žena). U naselju ima 359 domaćinstava, a prosečan broj članova po domaćinstvu je 2,67.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Brebevnica

**Brebevnica** je naselje u Srbiji u opštini Dimitrovgrad u Pirotskom okrugu. Prema popisu iz 2002. bilo je 62 stanovnika (prema popisu iz 1991. bilo je 90 stanovnika).

Smatra se da je bilo sedište brebevničkog turskog paše.

## Demografija
U naselju Brebevnica živi 58 punoletnih stanovnika, a prosečna starost stanovništva iznosi 63,8 godina (61,5 kod muškaraca i 66,1 kod žena). U naselju ima 32 domaćinstva, a prosečan broj članova po domaćinstvu je 1,94.

Ovo naselje je u uglavnom naseljeno Bugarima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Vrapča

**Vrapča** () je podeljeno naselje između Bugarske i Srbije. Srpski deo naselja se nalazi u opštini Dimitrovgrad u Pirotskom okrugu. Bugarski deo naselja se nalazi u opštini Trn u Perničkoj oblasti. Prema popisu iz 2002. u srpskom delu bilo je 12 stanovnika (prema popisu iz 1991. bio je 31 stanovnika), dok u bugarskom delu naselja bilo je 48 stanovnika.

## Geografija
Vrapča se nalazi na planini Greben, na granici između Bugarske i Srbije. Mali vodopad i odlično mesto za šetnju se nalazi sa leve strane puta neposredno pre sela dolaze iz Trna.

## Historija
Prema poreskim registrima nemuslimanskog stanovništva iz perioda od 1623. do 1624. godine u Osmanskom carstvu, naselje je označeno pod imenom Varabča i imalo je 28 domaćinstva. Bugarska Enciklopedija beleži naselje kao: "*selo u Trnskoj okoliji; 845 ljudi; nalazi se severoistoku od Trna. Stanovništvo se bavi poljoprivredom, stočarstva i graditeljstvom. U popisu iz [[1926]]. godine bilo je 1.029 stanovnika*" Za vreme Balkanskog rata 1912. godine dve osobe iz sela su uključene kao dobrovoljci u Makedonsko-Odrinskom volonterskom korpusu. Prema Nejskom mirovnom ugovoru iz 1919. godine selo je postalo podeljeno naselje između Bugarske i Srbije.

## Demografija srpskog dela naselja
U srpskom delu naselja Vrapča živi 12 punoletnih stanovnika, a prosečna starost stanovništva iznosi 57,7 godina (47,2 kod muškaraca i 72,3 kod žena). U naselju ima 6 domaćinstava, a prosečan broj članova po domaćinstvu je 2,00.

Ovo naselje je velikim delom naseljeno Bugarima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Veliki Suvodol

**Veliki Suvodol** je naselje u Srbiji u opštini Pirot u Pirotskom okrugu. Prema popisu iz 2002. bilo je 523 stanovnika (prema popisu iz 1991. bilo je 614 stanovnika).
## Poreklo naziva sela
Veliki Suvodol dobio je ime po određenim geografskim odlikama, kao naselje u suvoj dolini. Prvi put se pominje u turskim izvorima. Veliki Suvodol upisan kao Suhodol-i bjuzur pominje se u spisku dželepkeških dažbina 1576-1577.-e godine, bez drugih bližih podataka. U spisku otomanskih vojnika 1606.-e godine, spominje se Suhidol-i bjuzjuk, gde se govori o ispunjenim vojničkim obavezama šestorice meštana.

## Demografija
U naselju Veliki Suvodol živi 450 punoletnih stanovnika, a prosečna starost stanovništva iznosi 46,9 godina (45,6 kod muškaraca i 48,1 kod žena). U naselju ima 208 domaćinstava, a prosečan broj članova po domaćinstvu je 2,51.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* *Veliki i Mali Suvodol*, Svetislav Džunić Tisa, Pirot. 
* *Knjiga 9, Stanovništvo, uporedni pregled broja stanovnika 1948, 1953, 1961, 1971, 1981, 1991, 2002, podaci po naseljima*, Republički zavod za statistiku , Beograd, maj 2004, 
* *Knjiga 1, Stanovništvo, nacionalna ili etnička pripadnost, podaci po naseljima*, Republički zavod za statistiku , Beograd, februar 2003, 
* *Knjiga 2, Stanovništvo, pol i starost, podaci po naseljima*, Republički zavod za statistiku , Beograd, februar 2003, 

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Gornji Striževac

**Gornji Striževac** je naselje u Srbiji u opštini Babušnica u Pirotskom okrugu. Prema popisu iz 2002. bilo je 154 stanovnika (prema popisu iz 1991. bilo je 228 stanovnika).

## Demografija
U naselju Gornji Striževac živi 149 punoletnih stanovnika, a prosečna starost stanovništva iznosi 61,7 godina (58,6 kod muškaraca i 65,0 kod žena). U naselju ima 84 domaćinstva, a prosečan broj članova po domaćinstvu je 1,83.

Ovo selo je naseljeno Srbima (prema popisu iz 2002. godine), a u svim posleratnim popisima je izražen pad u broju stanovnika. Depopulacija je izražena, a stanovništvo je staro.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Divljana

**Divljana** je naselje u Srbiji u opštini Bela Palanka u Pirotskom okrugu. Prema popisu iz 2002. bilo je 141 stanovnika (prema popisu iz 1991. bilo je 186 stanovnika).

U selu se nalazi „Škola u prirodi“ koju sačinjava kompleks zgrada za smeštaj učenika kao i zgrade sa učionicama i sportski tereni. Školu u prirodi pohađaju deca iz Niških osnovnih škola (svake nedelje po jedna grupa učenika).

## Demografija
U naselju Divljana živi 125 punoletnih stanovnika, a prosečna starost stanovništva iznosi 51,9 godina (52,5 kod muškaraca i 51,3 kod žena). U naselju ima 66 domaćinstava, a prosečan broj članova po domaćinstvu je 2,14.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Dolac (selo)

**Dolac (selo)** je naselje u Srbiji u opštini Bela Palanka u Pirotskom okrugu. Prema popisu iz 2002. bilo je 72 stanovnika (prema popisu iz 1991. bilo je 99 stanovnika).

## Demografija
U naselju Dolac (selo) živi 59 punoletnih stanovnika, a prosečna starost stanovništva iznosi 48,2 godina (43,3 kod muškaraca i 52,8 kod žena). U naselju ima 33 domaćinstva, a prosečan broj članova po domaćinstvu je 2,18.

Ovo naselje je u uglavnom naseljeno Srbima (prema popisu iz 2002. godine).

## Reference
Donje Krnjino

**Donje Krnjino** je naselje u Srbiji u opštini Babušnica u Pirotskom okrugu u podnožju Jeremijinog brda. Prema popisu iz 2002. bilo je 271 stanovnika (prema popisu iz 1991. bilo je 338 stanovnika).

## Demografija
U naselju Donje Krnjino živi 231 punoletni stanovnik, a prosečna starost stanovništva iznosi 48,3 godina (47,8 kod muškaraca i 48,8 kod žena). U naselju ima 90 domaćinstava, a prosečan broj članova po domaćinstvu je 3,01.

Ovo naselje je velikim delom naseljeno Srbima (prema popisu iz 2002. godine), a u poslednjih pet uzastopnih popisa, primećen je pad u broju stanovnika.

Broj stanovnika se i dalje smanjuje tako da je prema nezvaničnim podacima sredinom 2011. godine u selu živelo oko 200 stanovnika.

## Galerija

Image:Donje Krnjino mostic preko Luznice.jpg|Mostić preko reke Lužnice
Image:Donje Krnjino pogled prema S Visu.jpg|Pogled sa brda prema Šljivovičkom visu
Image:Donje Krnjino put prema Pirotu.jpg|Put prema Pirotu (glavna ulica)
Image:Donje Krnjino ulica i mostic.jpg|Uličica i mostić


## Galerija Donje Krnjino "Etno motivi"

Datoteka:D Krnjino etno.JPG|Etno motiv iz sela Donje Krnjino


## Zanimljivosti

* Između Prvog svetskog rata i Drugog svetskog rata Donje Krnjino kao i mnoga okolna sela doživljava „demografski bum“ tako da su porodice imale veliki broj dece i to od petoro do desetoro dece. Živelo se u zajedničkim domaćinstvima sa po 20-30 ukućana.
* Tokom Drugog svetskog rata Donje Krnjino je bilo pod vlašću „Bugarskih okupatora“ tako da je bila uspostavljena vlast od strane Bugarske i organizovano školovanje na bugarskom jeziku. Stariji meštani se sećaju da je 8.aprila 1941. godine padao sneg i da su toga dana bugarske trupe ušle u selo.
* Pedesetih godina dvadesetog veka počinje migracija stanovništva. Ljudi su se selili „trbuhom za kruhom“ tako da je logično bilo da se ide na školovanje ili na „pečalbu“ u Babušnicu, Pirot ili Niš ali je interesantno da se veliki broj mladih meštana selio za Beograd. Tako je šezdesetih godina iz svake porodice u Donjem Krnjinu bar po jedan potomak otišao za Beograd da tamo živi i radi, osnuje porodicu i na kraju tamo i ostane.
* U selu su meštani živeli po mahalama a porodice (familije) su bile poznate po nadimcima za pojedine „familije“. Nadimci za familije su dobijani po nekom „istaknutom pretku“, zanimanju ili slično a za neke reči je teško naći izvor. Neke od poznatih „familija“ su: „Milćarci“, „Korubanci“, „Baba-Velinci“, „Džorinci“, „Papudžije“, „Grdanovi“, „Panajotovci“, „Đermanovci“, „Rebinci“, „Džuklinovi“ i „Ćiridžije“. I danas se pojedine porodice poznaju po svojim "starim korenima“.
* Imanja koja pripadaju meštanima: njive, vinogradi, bašte, travnjaci, voćnjaci i šume; razmeštena su na padinama brda sa leve i desne strane reke Lužnice. Interesantna su imena delova seoskog atara: Orlovac, Livađe, Grujina bara, Skokovje, Rid, Selište, Ledine, Glavinjinci, Vrvine...

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Gornji Krivodol

**Gornji Krivodol** ‎ () je najistočnije naselje u Srbiji. Nalazi se u opštini Dimitrovgrad u Pirotskom okrugu. Prema popisu iz 2002. bilo je 17 stanovnika (prema popisu iz 1991. bilo je 39 stanovnika).

## Demografija
U naselju Gornji Krivodol živi 17 punoletnih stanovnika, a prosečna starost stanovništva iznosi 70,4 godina (67,1 kod muškaraca i 74,1 kod žena). U naselju ima 14 domaćinstava, a prosečan broj članova po domaćinstvu je 1,21.

Stanovništvo u ovom naselju veoma je nehomogeno.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Gostuša

**Gostuša** je naselje u Srbiji u opštini Pirot u Pirotskom okrugu. Prema popisu iz 2002. bilo je 139 stanovnika (prema popisu iz 1991. bilo je 269 stanovnika).

Gostuša je selo na Staroj Planini, tridesetak kilometara udaljeno od Pirota. Nalazi se na obalama Zavojskog jezera, na nekadašnjem rimskom putu. Odlikuje ga arhaična arhitektura zbog koje ga zovu i „Kameno selo“, kao i očuvanost starih običaja i kulture. Do izgradnje Belskog mosta, kojim je premošćeno jezero, ovaj kraj je bio teško dostupan. O Gostuši, kao autentičnom selu koje najvernije oslikava život staroplaniskog stanovništva u prošlom veku, snimljeni su mnogobrojni filmovi i napisani tekstovi koji su ušli u anale etnografije.

## Demografija
U naselju Gostuša živi 136 punoletnih stanovnika, a prosečna starost stanovništva iznosi 58,2 godina (54,2 kod muškaraca i 63,4 kod žena). U naselju ima 59 domaćinstava, a prosečan broj članova po domaćinstvu je 2,36.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Izatovci

**Izatovci** su naselje u Srbiji u opštini Dimitrovgrad u Pirotskom okrugu. Prema popisu iz 2002. bilo je 31 stanovnika (prema popisu iz 1991. bilo je 56 stanovnika).

## Demografija
U naselju Izatovci živi 31 punoletni stanovnik, a prosečna starost stanovništva iznosi 69,7 godina (68,2 kod muškaraca i 70,9 kod žena). U naselju ima 18 domaćinstava, a prosečan broj članova po domaćinstvu je 1,72.

Ovo naselje je u uglavnom naseljeno Bugarima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Masurovac

**Masurovac** je naselje u Srbiji u opštini Babušnica u Pirotskom okrugu. Prema popisu iz 2011. ovo naselje imalo je 10 stanovnika (prema popisu iz 2002. imalo je 28 stanovnika). Do 2008. godine zvaničan naziv naselja je bio *Masurovci*, a u rezultatima Popisa iz 2011. naselje se vodi pod nazivom *Masurevac*.

## Demografija
U naselju Masurovac živi 10 punoletnih stanovnika, a prosečna starost stanovništva iznosi 71,9 godina (67,8 kod muškaraca i 78,0 kod žena).

Ovo naselje je velikim delom naseljeno Srbima (prema popisu iz 2002. godine), a u poslednja četiri popisa primećen je pad u broju stanovnika.

## Značajne osobe
* Petar Cvetković (pesnik)

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Petačinci

**Petačinci** je podeljeno naselje između Bugarske i Srbije. Srpski deo naselja se nalazi u opštini Dimitrovgrad u Pirotskom okrugu. Bugarski deo naselja se nalazi u opštini Trn u Perničkoj oblasti. Prema popisu iz 2002. u srpskom delu bilo je 19 stanovnika (prema popisu iz 1991. bilo je 28 stanovnika), dok je u bugarskom delu naselja bilo 6 stanovnika.

## Demografija srpskog dela naselja
U naselju Petačinci živi 19 punoletnih stanovnika, a prosečna starost stanovništva iznosi 68,8 godina (65,8 kod muškaraca i 71,4 kod žena). U naselju ima 12 domaćinstava, a prosečan broj članova po domaćinstvu je 1,58.

Stanovništvo u ovom naselju veoma je nehomogeno, a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Mali Suvodol

**Mali Suvodol** je naselje u Srbiji u opštini Pirot u Pirotskom okrugu. Prema popisu iz 2002. bilo je 281 stanovnika (prema popisu iz 1991. bilo je 349 stanovnika).
## Poreklo naziva sela
Mali Suvodol dobio je ime po određenim geografskim odlikama, kao naselje u suvoj dolini. Prvi put se pominje u turskim izvorima. Mali Suvodol upisan kao Suhodol-i kjučjuk pominje se u spisku dželepkeških dažbina 1576-1577.-e godine, bez drugih bližih podataka. U spisku otomanskih vojnika 1606.-e godine, spominje se Suhidol-i kjučjuk, gde se govori o ispunjenim vojničkim obavezama trojice meštana.

## Demografija
U naselju Mali Suvodol živi 240 punoletnih stanovnika, a prosečna starost stanovništva iznosi 47,5 godina (47,3 kod muškaraca i 47,7 kod žena). U naselju ima 114 domaćinstava, a prosečan broj članova po domaćinstvu je 2,46.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* *Veliki i Mali Suvodol*, Svetislav Džunić Tisa, Pirot. 
* *Knjiga 9, Stanovništvo, uporedni pregled broja stanovnika 1948, 1953, 1961, 1971, 1981, 1991, 2002, podaci po naseljima*, Republički zavod za statistiku , Beograd, maj 2004, 
* *Knjiga 1, Stanovništvo, nacionalna ili etnička pripadnost, podaci po naseljima*, Republički zavod za statistiku , Beograd, februar 2003, 
* *Knjiga 2, Stanovništvo, pol i starost, podaci po naseljima*, Republički zavod za statistiku , Beograd, februar 2003, 

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Pokrevenik

**Pokrevenik** je naselje u Srbiji u opštini Pirot u Pirotskom okrugu. Prema popisu iz 2002. bilo je 126 stanovnika (prema popisu iz 1991. bilo je 170 stanovnika). Selo se nalazi na Staroj planini, nekoliko kilometara udaljeno od Zavojskog jezera. Selo je karakteristično po tome što se u njemu nalazi veliki broj kuća građenih od kamena i pokrivenih kamenim pločama.

## Demografija
U naselju Pokrevenik živi 119 punoletnih stanovnika, a prosečna starost stanovništva iznosi 59,3 godina (57,3 kod muškaraca i 61,4 kod žena). U naselju ima 61 domaćinstvo, a prosečan broj članova po domaćinstvu je 2,07.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.


Image:Pokrevenik01.jpg|Pogled na Pokrevenik sa planinarske staze od Temske ka Zavojskom jezeru
Image:Kamena kuca u Pokreveniku.jpg|Kuća od kamena, prekrivena kamenim pločama

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Radinjince

**Radinjince** je naselje u Srbiji u opštini Babušnica u Pirotskom okrugu. Prema popisu iz 2002. bilo je 288 stanovnika (prema popisu iz 1991. bilo je 404 stanovnika). Do 2008. godine zvaničan naziv naselja je bio *Radinjinci*.

Prema turskom popisu nahije Niš iz 1516. godine, mesto je bilo jedno od 111 sela nahije i nosilo je naziv *Radinac*, a imalo je 18 kuća, 2 udovička domaćinstva, 5 samačka domaćinstva.

## Demografija
U naselju Radinjince živi 253 punoletna stanovnika, a prosečna starost stanovništva iznosi 48,5 godina (46,4 kod muškaraca i 50,7 kod žena). U naselju ima 99 domaćinstava, a prosečan broj članova po domaćinstvu je 2,91.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Rakov Dol

**Rakov Dol** je naselje u Srbiji u opštini Babušnica u Pirotskom okrugu. Prema popisu iz 2011. ima 8 stanovnika (prema popisu iz 2002. bilo je 18 stanovnika).

Jedan deo stanovnika Rakov Dola se nakon Drugog svetskog rata doselio u Batočinu.

## Demografija
U naselju Rakov Dol živi 18 punoletnih stanovnika, a prosečna starost stanovništva iznosi 60,6 godina (55,4 kod muškaraca i 65,7 kod žena). U naselju ima 10 domaćinstava, a prosečan broj članova po domaćinstvu je 1,80.

Ovo naselje je velikim delom naseljeno Srbima (prema popisu iz 2002. godine). U drugoj polovini XX veka došlo je do izrazite depopulacije i selo je na granici nestajanja.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Staničenje

**Staničenje** je naselje u Srbiji u opštini Pirot u Pirotskom okrugu. Prema popisu iz 2002. bilo je 609 stanovnika (prema popisu iz 1991. bilo je 742 stanovnika).

## Demografija
U naselju Staničenje živi 518 punoletnih stanovnika, a prosečna starost stanovništva iznosi 47,7 godina (46,0 kod muškaraca i 49,4 kod žena). U naselju ima 207 domaćinstava, a prosečan broj članova po domaćinstvu je 2,94.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Crkva

U selu se nalazi crkva Sv. Nikole, najstarija crkva u Ponišavlju. U pitanju je jednobrodna građevina s kraja 13. veka, koja je živopisana 1331/32. godine. Na sačuvanom ktitorskom natpisu piše: * izvoljenjem Oca i svršenjem Sina i pospešenjem Svetoga Duha, sazda se i oslika ovaj hram Sv. Nikole o trošku Arsenija i Jefimije i Konstantina (...) u dane blagovernog cara Ivana Asena, a kod gospodina Belaura godine 1331-1332*.

## Reference

## Vanjske veze

* Prezentacija sela Staničenje
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
* Staničenje - mauzolej, posvećen Sv. Nikoli. Spomenici kulture u Srbiji
Studena (Babušnica)

**Studena** je naselje u Srbiji u opštini Babušnica u Pirotskom okrugu na potezu od Babušnice istočno ka bugarskoj granici. Prema popisu iz 2002. bilo je 200 stanovnika (prema popisu iz 1991. bilo je 372 stanovnika).

## Geografija
Središnji deo sela se nalazi u dolini, a seoski zaseoci koji čine veliki deo ovoga sela su smešteni na obroncima.

## Demografija
U naselju Studena živi 198 punoletnih stanovnika, a prosečna starost stanovništva iznosi 65,0 godina (64,4 kod muškaraca i 65,5 kod žena). U naselju ima 110 domaćinstava, a prosečan broj članova po domaćinstvu je 1,82.

Ovo naselje je skoro u potpunosti naseljeno Srbima (prema popisu iz 2002. godine), a u poslednja tri popisa, primećen je znatan pad u broju stanovnika.

Selo je potpuno naseljeno staračkim domaćinstvima koja sve više broje samo jednog člana. U selu postoji zgrada osnovne škole, gde su se školovala deca do četvrtog razreda. Škola je poslednjeg đaka ispratila 1996. godine.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Toponica (Bela Palanka)

**Toponica** je naselje u Srbiji u opštini Bela Palanka u Pirotskom okrugu. Prema popisu iz 2002. bilo je 68 stanovnika (prema popisu iz 1991. bilo je 117 stanovnika).

Pre Drugog svetskog rata selo je imalo više od 800 stanovnika, a danas je na granici potpune depopulacije. Toponica je dala svoje žrtve u borbi protiv okupatora 1941. godine. Zbog toga se u centru sela nalazi spomenik posvećen partizanima.

Toponica zauzima mesto u podnožju Suve Planine. Sa sela se pruža pogled na vrh Suve Planine koji se naziva Trem. Njegova visina iznosi 1.810 metara. Priroda ovog područja sadrži mnoštvo biljnih i životinjskih vrsta.

Ovaj deo jugoistočne Srbije obiluje kišama, pa je zato selo bogato rekama i potocima. Korita reka su najveća u proleće jer se u tom periodu sneg otapa sa okolnih planina. Voda je toliko čista da može da se možr piti. Jedini problem za prirodno stanište su drvoseče koje tokom cele godine obaraju ogromna stabla. Tako se životna sredina gmizavaca, vodozemaca, insekata kao i nekih krupnijih zveri neprekidno sužava. Priroda je za sada gotovo netaknuta, ali ukoliko se nastave seče šuma istim tempom, okolina će se vrlo brzo promeniti.

## Demografija
U naselju Toponica živi 64 punoletna stanovnika, a prosečna starost stanovništva iznosi 58,6 godina (51,6 kod muškaraca i 65,2 kod žena). U naselju ima 39 domaćinstava, a prosečan broj članova po domaćinstvu je 1,74.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Cerova (Pirot)

**Cerova** je naselje u Srbiji u opštini Pirot u Pirotskom okrugu. Prema popisu iz 2002. bilo je 171 stanovnika (prema popisu iz 1991. bilo je 250 stanovnika).

## Demografija
U naselju Cerova živi 163 punoletna stanovnika, a prosečna starost stanovništva iznosi 61,7 godina (59,2 kod muškaraca i 64,4 kod žena). U naselju ima 82 domaćinstva, a prosečan broj članova po domaćinstvu je 2,09.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Obrazovanje

Osnovna škola u Cerovi

Škola u Cerovi otvorena je 1868. godine. Prvi učitelj bio je Dimitrije Mladenović, iz Paježa. Škola je radila u kući Mane Mladenovića. Učitelj Dimitrije učio je decu samo da čitaju.

Škola u Cerovi radila je u teškim uslovima. Turci su posebno kontrolisali rad škola u ovom kraju zbog blizine granice sa Srbijom (Gurgusovac-knjaževački kraj), i njegove beze sa Srbijom.

Posle oslobođenja od Turaka, škola u Cerovi nastavila je rad tek 1902/03. godine, a prvi tadašnji učitelj u oslobođenoj Cerovi bio je Kosta Micić. Krajem tog perioda, 1911/12. godine, školu je pohađalo 36 učenika – dečaka.
U periodu između dva svetska rata, škola je redovno radila, 1939/40. godine školu je pohađalo 79 đaka, od toga 43 dečaka i 36 devojčica.

Posle oslobođenja 1946/47. godine četvorogodišnju školu pohađalo je 79 učenika kao i pre Drugog svetskog rata. Od 1960. godine škola je najpre prerasla u petogodišnju i postala centralna – matična škola za sela: Bazovik, Šugrin, Orlja i Mirkovci. Već školske 1966/67. godine, u školu u Cerovi pohađalo je 204 učenika u osam razreda. U cilju racionalizacije školske mreže u opštini, osmogodišnja škola u Cerovi pripojena je temačkoj osmogodišnjoj školi. Zbog malog broja učenika, škola u Cerovi je više puta prekidala i nastavljala rad. Školske 2004/05. godine škola u Cerovi je istureno odeljenje OŠ *Dušan Radović* u pirotu sa tri učenika.

Učitelji osnovne škole u Cerovi od 1815. do 1915. godine bili su:
Đorđević Božin, Mladenović Dimitrije, Micić Kosta, Ristić Đorđe, Stojadinović Stevan.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Lunjevac

**Lunjevac** je naseljeno mesto grada Smedereva u Podunavskom okrugu. Nastao je kao zaselak Selevca (opština Smederevska Palanka) iseljavanjem Selevčana na svoja *trla* (imanja koja su nastala krčenjem hrastovih šuma i na kojima se obično držala stoka (naročito svinje, jer je žira bilo u izobilju). Prema popisu iz 2011. bilo je 563 stanovnika (prema popisu iz 2002. bilo je 607 stanovnika).

## Historija
Status posebnog naselja dobija tek 1946. godine, kada još uvek pripada opštini Azanja. Tek administrativnom reorganizacijom iz 1964. godine, kada su ukinuti srezovi, Lunjevac pripada opštini Smederevo, gde se i sada nalazi. Lunjevac, kao i većina sela u Šumadiji, polako izumire, što se vidi i iz podatka da školske 2006/2007. godine u sva četiri razreda ima 15 đaka, sa tendencijom daljeg opadanja. Stanovništvo se pretežno bavi poljoprivredom (voćarstvo) iako je teren pogodan za ratarstvo i stočarstvo, što je i bilo glavno zanimanje pre 20–25 godina.

## Demografija
U naselju Lunjevac živi 482 punoletna stanovnika, a prosečna starost stanovništva iznosi 45,1 godina (44,3 kod muškaraca i 45,9 kod žena). U naselju postoji 161 domaćinstvo, a prosečan broj članova po domaćinstvu je 3,50.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Rakinac

**Rakinac** je naselje u Srbiji u opštini Velika Plana u Podunavskom okrugu. Prema popisu iz 2002. bilo je 1100 stanovnika (prema popisu iz 1991. bilo je 1404 stanovnika).

## Historija
Selo leži južno od Velikog Orašja Opština Velika Plana.

U kraju selištu nalazila se stara crkvica, po kojoj se i brdo na kome je, zove* Crkvina.* Ranije su se tu poznavali temelji, ali ih danas nema. Danas se tu nalazi samo jedan kamen, koji je svakako služio kao presto u oltaru, i tu su, dok selo nije dobilo crkvu, dolazili sveštenici, prićešćivali su narod i služili službu. Misli se da je ovu crkvu podigao knez Lazar. Postoji predanje da je na mestu Vukovcu, zapadno od Rakinca, još pre Kosovskog boja postojalo naselje Vukušić, u blizini koga se nalaze ostaci nekog starog groblja. Ima još mesta na kojima se nalazi tragovi koji ukazuju na staro naselje. U mesto Svinje postoji staro groblje, a u mestu Kupusini ima tragova od groblja koje zovu „*madžarskim*“.

Rakinac je osnovan u doba prve Seobe, a osnovale su ga četiri porodice: Martinovići, Teofilovići, Radojkovići i Đorkovići su došli od Kosova, a Radojkovići su došli od Sjenice. Docnije, za vreme druge Seobe, došli su Pavlovići Timotijevići od Sjenice, Brankovići od Kosova i Rakići iz okoline Koršumlije. U doba Kočine Krajine doselili su se Lazovići iz Starog Vlaha, Lugavci iz Preljine. Najzad su u toku prvog i drugog Ustanka i docnije doseljene ostale porodice, i to od Timoka, od Nove Varoši, od Zaječara, od Vidina, od Pirota, zatim iz Gruže, Jasenice i Lepenice.

Rakinac se pominje u aračkim spiskovima i imao je 1818. godine 54 kuća. A po popisu iz 1921. godine u Rakincu je bilo 405 kuća sa 2122 stanovnika.

Predanje veli da je selo dobilo ime po nekome Raki koji je ovamo prvi došao. Pričaju da se pre toga selo zvalo Stekojevac. Crkva u Rakincu podignuta 1875. godine. (podaci krajem 1921. godine).

## Demografija
U naselju Rakinac živi 889 punoletnih stanovnika, a prosečna starost stanovništva iznosi 44,6 godina (43,0 kod muškaraca i 46,2 kod žena). U naselju ima 331 domaćinstvo, a prosečan broj članova po domaćinstvu je 3,32.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Korišćena Literatura
* „Letopis“: *Podunavska mesta i običaji* Marina (Beč 1999 g.). Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani
* Izvor Monografija Podunavske oblasti 1812-1927. objavjeno (1927 g.)„Napredak Pančevo,,
* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Binovac

**Binovac** je naseljeno mesto grada Smedereva u Podunavskom okrugu. Prema popisu iz 2011. bilo je 428 stanovnika (prema popisu iz 2002. bilo je 444 stanovnika). U selu se nalazi osnovna škola „Ilija Milosavljević Kolarac“.

## Historija
Binovac se nalazi jugozapadno od varošice Kolara, u njenoj neposrednoj blizini. Sudeći po toponimu Manastirište koji se nalazi severozapadno od sela, a gde je po predanju bio manastir koga su Turci do temelja srušili, može se pretpostaviti da je ovde i ranije bilo naselje. Ali o tome nema podataka, kao što nema ni sigurnih podataka o osnivanju današnjeg naselja. Prvi podaci o Binovcu postoje s početka 19. veka. U aračkim spiskovima spominje se Binovac koji je imao 1818. godine 15 kuća, a 1822. 18 kuća. Godine 1846. selo je imalo 30 kuća, a po popisu iz 1921. g. Binovac je imao 109 kuća sa 667 stanovnika.

Po predanju, prvi kolac su udarili u selu preci Delijokića (koji danas imaju razna prezimena), nepoznatog porekla, doseljeni krajem 18. ili početkom 19. veka. U to vreme i nešto kasnije doselile su se porodice poreklom sa Kosova, iz Raške, Nakučana, Starog Vlaha, Crne Gore, Gruže i Lepenice. U stare porodice računaju se i Subotići (danas sa raznim prezimenima) čiji je predak došao iz kosmajskog Rajkovca, zatim Kaladžići (sa raznim prezimenima) starinom iz starog Vlaha.

Binovac je do 1896. g. činio jednu opštinu sa susednim Suvodolom, kada se odvojio i obrazovao samostalnu opštinu. (podaci krajem 1921. godine).

## Demografija
U naselju Binovac živi 370 punoletnih stanovnika, a prosečna starost stanovništva iznosi 45,4 godina (44,3 kod muškaraca i 46,5 kod žena). U naselju ima 90 domaćinstava, a prosečan broj članova po domaćinstvu je 4,75.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Korišćena Literatura
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.).

Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Dosenjenici čime se bavili meštani

* *Napomena*

U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

Inače Monografija Podunavske oblasti (Pančevo, 1929 g.) koju je sastavio dr Vladimir Margan sačinjena je od tri dela i predstavlja i danas jedno od nezaobilaznih dela za proučavanje Srbije i Banata.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Vodanj

**Vodanj** je naseljeno mesto grada Smedereva u Podunavskom okrugu. Prema popisu iz 2011. bilo je 1206 stanovnika (prema popisu iz 2002. bilo je 1314 stanovnika).

## Historija
Vodanj leži severozapadno od Kolara. Vodanj je naselje novijeg datuma. Ranije je ovde bila alija sa pojištima sela Landola. Iz pisma, koje su 1. juna 1826. g. pisali iz Smedereva Sima Radojković i Kiloš Stojaković knjazu Milošu, vidimo da im je knjaz mesec dana ranije pod N.637 naredio, da se brinu o nekim doseljenicima iz Rudničke Nahije. Oni izveštavaju knjaza Miloša da su po naređenju postupili i vele: „s momcima Vašim i s nekoliko kmetova otišli smo u pomenuti Turgaevac i izvidili, no pri tomu kad su videli novonaselnici koliko drumom kirajdžije prolaze ni vode sebi dovoljno dobiti ne mogu, zato i sami oni nisu hoteli na onom mestu naseliti se, no po tom otišli smo u aliju Vodanj, bliz Landola sela Nahije Smederevske i gledali pomenuto mesto. Po tom prizvali smo kmetove sela Landola i izjavili smo im za novonaselnike kiji su ih dragovoljno i primili“ . Međutim predanje veli da Landolcima nije bilo pravo što su se ovi naselili, te su nove doseljenike gonili i nekoliko puta palili kolibe, zbog čega su se oni morali da se sklanjaju po susednim selima. Ovako stanje trajalo je sve dotle, dok knjaz Miloš nije naredio Landolcima da nove doseljenike ostave na miru.

Današnji stanovnici su poglavito potomci doseljenika iz krajeva predratne Srbije. Iz Takovskog sreza su: Đorđevići, Veljkovići Nakučana, Vojnovići, Aleksijevići. Iz Dragačeva su: Glavonjaci, Nikolići, Milosavljevići, Vujičići i ostali koji su pridošli. Vodanj ima svoju školu od 19. veka i u nju su dolazila deca iz susednih sela Seone, Udovica i Petrijeva.

## Demografija
U naselju Vodanj živi 1015 punoletnih stanovnika, a prosečna starost stanovništva iznosi 44,0 godina (43,2 kod muškaraca i 44,9 kod žena). U naselju postoji 381 domaćinstvo, a prosečan broj članova po domaćinstvu je 3,17.

Ovo naselje je velikim delom naseljeno Srbima (prema popisu iz 2002. godine).

## Reference

**Literatura:**
* „Letopis“: *Podunavska mesta i običaji* Marina (Beč 1999 g.).

Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani
* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Lugavčina

**Lugavčina** je naseljeno mesto grada Smedereva u Podunavskom okrugu. Prema popisu iz 2011. u Srbiji|2011.]] bilo je 3078 stanovnika (prema popisu iz 2002. u Srbiji|2002.]] bilo je 3384 stanovnika). Lugavčina se nalazi u dolinama reka Velike Morave i Jezave.

## Historija
Lugavčina se nalazi južno od Smedereva. Ne zna se kada je ovo naselje osnovano, ali može se trditi da je starijeg datuma. Na karti iz doba austrijske vladavine (1718—1739) uneto je naselje, istočno od današnje Lugavčine, mesto Bisak. Danas tu nema kuća, naselja je nestalo, ali i sada u lugavačkom ataru postoji mesto sa njivama i livadama koje se zove Bisag. Predanje ovako govori o postanku Lugavčine: selo je zasnovano u Selištu, južnije od mesta gde se od Carigradskog druma odvaja put za selo i gde je seosko groblje. Tu su se najpre naselili Josići, za njima Dabići, pa Erćići i Sedlarci i još neke porodice. Kako su bili na drumu, da ih Turci ne bi uznemiravli, premeste se i sklone, pored Jezave, gde su i ostali sve dok nije minula opasnost od Turaka. Kasnije se selo sve više razvijalo i širilo prema Carigradskom drumu. Po lugovima, vele, da je selo dobilo ime. Dovodeći u vezu predanje sa podatkom koji imamo iz prvih desetina 18. veka, vidi se da ima veze između Bisaka i današnje Lugavčine.

U aračkim spiskovima iz prvih desetina 18. godine imalo 72, a 1822. 74 kuće. Godine 1846. u Lugavčini je bilo 123 kuće, a po popisu iz 1921. selo je imalo 624 kuće sa 3147 stanovnika.
Najstarije su porodice u selu: Josići, koji ne znaju od kuda su sa starinom, Dabići, čiji su čukundedovi, Damnjan i Dmitar, došli od Kosova, Evrići (danas pod raznim prezimenima) čiji je praded Petar Era došao iz Mrčajevca (ljubički srez) i sedlarci starinom iz Sedlara. Ove porodice živele u Selištu i za vreme Turaka su se sklonile u lugove pored Jazave. (podaci datiraju od 1718-1925. g).

## Demografija
U naselju Lugavčina živi 2463 punoletnih stanovnika, a prosečna starost stanovništva iznosi 41,7 godina (40,6 kod muškaraca i 42,8 kod žena). U naselju ima 968 domaćinstava, a prosečan broj članova po domaćinstvu je 3,18.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Korišćena Literatura
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927)„Napredak Pančevo“
* „Letopis“: *Podunavska mesta i običaji* Marina (Beč 1999).

Letopis period 1812–2009. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani

* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)